kardosdrur/scandi-wiki huggingface dataset:
Generaladjudant

En generaladjudant (af fransk adjudant fra latin adjutans: hjælpende) var tidligere  en  general, der var ansat som adjudant hos en fyrste. Tidligere var det i Danmark den general, der stod i spidsen for kongens adjudantstab, og som i enevældens tid havde en vigtig post i hærledelsen.

Eksterne kilder/henvisninger

 Salmonsens Konversationsleksikon på Projekt Runeberg

Militære titler
IKAS

IKAS (Institut for Kvalitet og Akkreditering i Sundhedsvæsenet, grundlagt 2005) planlægger og udvikler Den Danske Kvalitetsmodel, DDKM. DDKM er et nationalt og tværgående kvalitetsudviklingssystem for sundhedsvæsenet, som bygger på den metode, som hedder akkreditering. IKAS er ledet af en bestyrelse, der består af repræsentanter for staten og Danske Regioner. IKAS har cirka 30 ansatte, hvoraf de fleste har sundhedsfaglig baggrund.

Eksterne henvisninger 
 IKAS' hjemmeside

Sundhedsvæsen i Danmark
Neubiberg

Neubiberg er en kommune i Landkreis München (Oberbayern), i den tyske delstat Bayern.

Ud over Neubiberg ligger i kommunen Unterbiberg. Kommunen grænser til Münchenbydelene Neuperlach og Waldperlach, til kommunerne Ottobrunn og Unterhaching samt til bydelen Waldkolonie i kommunen Putzbrunn.

Geografi 
Kommunen område er ualmindelig langstrakt i øst-vestlig retning og kun fra ca. 6 km og helt ned til 500 m bredt. Hovedbebyggelsen ligger i den østlige del af kommunen. Den midterste del af kommunen er en del af universitetsområdet; Mod vest ligger landsbyen Unterbiberg, der er den historiske bydel i kommunen

Eksterne henvisninger 

 neubibergnachrichten  – Lokalzeitung
Hvorslev

Hvorslev er en landsby i Østjylland med . Hvorslev er beliggende tre kilometer syd for Ulstrup og otte kilometer øst for Bjerringbro. Byen ligger i Region Midtjylland og tilhører Favrskov Kommune. Hvorslev lagde navn til den tidligere Hvorslev Kommune.

Hvorslev er beliggende i Hvorslev Sogn og Hvorslev Kirke ligger i byen.

Kilder 

Byer i Favrskov Kommune
Byer og bydele med genforeningssten
Seth Rogen

Seth Rogen (født 15. april 1982 i Vancouver) er en canadisk skuespiller, komiker, manuskriptforfatter og producer.

Karriere 
Han begyndte sin stand-up-karriere i teenageårene, hvor han som sekstenårig bl.a. kom på andenpladsen i Vancouver Amateur Comedy Contest. Mens Rogen stadig var bosiddende i Canada kom han i betragtning til tv-serien Freaks and Geeks, hvor han senere blev tildelt rollen som bipersonen Ken Miller. Efter han flyttede til Los Angeles for rollens skyld, blev Freaks and Geeks imidlertid aflyst efter blot en enkelt sæson. Rogen medvirkede herefter i Undeclared i en todelt rolle – både som manuskriptforfatter og skuespiller. 

Efter at have fået en prestigefyldt rolle som manuskriptforfatter for den satiriske tv-serie Da Ali G Show i successeriens sidste sæson, som Rogen og den resterende del af forfatterholdet modtog en Emmy-nominering for, blev han dirigeret mod en filmkarriere af vennen Judd Apatow. Han blev casted til en stor supplerende rolle i Apatows instruktørdebut The 40 Year Old Virgin, hvor han blev nævnt i rulleteksterne som medproducer. Efter at Seth Rogen modtog strålende anmeldelser af diverse filmkritikere, blev Universal Studios enige om at tilbyde canadieren en rolle i Judd Apatows næste instruktørfilm, Knocked Up.

Seth Rogen har medvirket i filmene Donnie Darko, You, Me and Dupree, Zack and Miri Make a Porno, Fanboys og Observe and Report foruden de Apatow-producerede komedier Anchorman, Superbad (en semi-biografi, som Rogen originalt havde planer om at lancere for år siden), Step Brothers og Pineapple Express, hvor han spiller en af hovedrollerne med James Franco som han også spiller sammen med i Freaks and Geeks. Han var også medhjælper til forfatterskabet af den Apatow-producerede film Drillbit Taylor, der bl.a. havde Owen Wilson i hovedrollen. Seth Rogen har også lagt stemme til adskillige film, såsom Shrek Den Tredje, The Spiderwick Chronicles, Horton Hears a Who!, Kung Fu Panda og Monsters vs. Aliens.

Udvalgt filmografi (både som skuespiller og manuskriptforfatter) 
 Anchorman: The Legend of Ron Burgundy (2004)
 The 40 Year Old Virgin (2005)
 You, Me and Dupree (2006)
 Knocked Up (2007)
 Superbad (2007)
 Drillbit Taylor (2008)
 Step Brothers (2008)
 Pineapple Express (2008)
 Fanboys (2009)
 Observe and Report (2009)
 Funny People (2009)
 Zack and Miri Make a Porno (2008)
 The Green Hornet (2011)

Eksterne henvisninger 

 

Skuespillere fra Canada
Manuskriptforfattere fra Canada
Personer fra Vancouver
Canadiere i 1900-tallet
Canadiere i 2000-tallet
Butikskæde

En butikskæde er en forretningskæde med flere butikker der deler brand og koncept. Den kan være ejet af samme virksomhed, den kan bestå af samarbejdende virksomheder, eller den kan være relateret gennem franchise-aftaler.
Thomas Linke

Thomas Linke (født 26. december 1969 i Sömmerda, Østtyskland) er en pensioneret tysk fodboldspiller, der spillede som midterforsvarer hos de tyske klubber Rot-Weiß Erfurt, Schalke 04 og Bayern München, samt for den østrigske Bundesligaklub Red Bull Salzburg.

Bedst husket er Linke for sin tid i Bayern München, hvor han var med til at vinde fem tyske mesterskaber, tre DFB-Pokal-titler, samt Champions League og Intercontinental Cup i 2001. Med Schalke 04 vandt han i 1997 UEFA Cuppen, og med Red Bull Salzburg blev han i 2007 østrigsk mester.

Landshold 
Linke nåede at spille 43 kampe og score ét mål for Tysklands landshold, som han debuterede for den 15. november 1997 i et opgør mod Sydafrika. Han var en del af den tyske trup til både Confederations Cup i 1999, EM i 2000, samt til VM i 2002 i Sydkorea og Japan, hvor tyskerne vandt sølv.

Titler 
UEFA Cup
 1997 med Schalke 04

Tysk Bundesliga
 1999, 2000, 2001, 2003 og 2005 med Bayern München

DFB-Pokal
 2000, 2003 og 2005 med Bayern München

Champions League
 2001 med Bayern München

Intercontinental Cup
 2001 med Bayern München

Østrigsk Bundesliga
 2007 med Red Bull Salzburg

Eksterne henvisninger 
 Fussballdaten.de spillerinfo

Fodboldspillere fra Tyskland
Fodboldspillere fra FC Schalke 04
Fodboldspillere fra FC Bayern München
Fodboldspillere fra Rot-Weiss Essen
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Rød Aalborg (album)

Rød Aalborg er et album udgivet i 2010 af den danske rapper Niarn. Den handler om hans observationer af folk omkring sig. Pladen er ikke i så høj grad bygget op om hans eget liv, som hans tidligere plader har været. Dette skyldes, at han de sidste par år har levet et stille liv i Malmø. Pladen handler i høj grad om det at være fuld og diverse særheder i livet, og om hvad der sker, når man vågner op morgenen efter med tømmermænd.

Eksterne henvisninger 

Album fra 2010
Niarn-album
Aage Rasmussen

Aage Rasmussen kan henvise til flere personer:

 Aage Rasmussen (plakatkunstner) - dansk plakatkunstner
 Aage Remfeldt (født Aage Rasmussen) - dansk fotograf og kapgænger
Marineministeriet

Marineministeriet var et dansk ministerium, som blev oprettet i 1848 i forbindelse med Enevældens afskaffelse, da kollegiesystemet blev afløst af ministerialsystemet. Ministeriet tog sig af alt, hvad der direkte eller indirekte vedrørte Søværnet, og dets leder havde titel af marineminister. I den periode (1905-1950), hvor marineminister og krigsminister var samme person, blev han kaldt forsvarsminister.

Blandt de institutioner, som hørte under Marineministeriet, kan nævnes Fiskeriinspektionen, Fyr- og Vagervæsenet, Lodsvæsnet, Redningsvæsenet, Søkortarkivet, Meteorologisk Institut, Hirsholmene, Nyboder, Holmens Kirke, Christiansø og Søkvæsthuset.

I 1905 nedlagdes marineminister-funktionen til fordel for den fælles forsvarsminister, der under sig havde de to værnsministerier: Marineministeriet (flåden) og Krigsministeriet (Hæren). Begge ministerier fortsatte imidlertid som selvstændige ministerier under administrativ ledelse af hver sin direktør frem til sammenlægningen af de to ministerier og oprettelsen af Forsvarsministeriet i 1950.

Danske ministerier
Etableret i 1848
Ophørt i 1950
Speakers' Corner

Speakers' Corner er en plads i det nordøstlige hjørne af Hyde Park i London ved på Marble Arch og Tyburn. Der er plads til taler og debat specielt søndag morgen. Den erstattede Reformer's Tree længere inde i parken.

De fleste talere er ukendte og ofte excentriske. Men senere kendte som Karl Marx, Lenin, Abdur Raheem Green og George Orwell har talt fra Speakers' Corner. Kandidater fra de store politiske partier har også talt fra Speakers' Corner under deres valgkamp.

Speakers' Corner er et symbol for ytringsfrihed, da alle uanset politisk overbevisning, race, køn, religion, seksuel orientering kan tale uanmeldt om hvilket som helst emne (som politiet tillader), selv om de må regne med, at tilhørere af modsat mening afbryder med tilråb. De fleste af talerne møder op hver søndag med indøvede taler, men det er også de faste ballademagere, som forsøger at latterliggøre de svage talere.

Den nærmeste undergrundstation er Marble Arch.

På Folkemødet på Bornholm har Bornholms Tidende opstillet en lignende talerstol.

Seværdigheder i London
City of Westminster
Landskabsarkitekt

Landskabsarkitektur er en bachelor- og kandidatuddannelse ved Københavns Universitet. Uddannelsen er placeret på Det Natur- og Biovidenskabelige Fakultet; i daglige tale kaldet SCIENCE.

Uddannelsen i landskabsarkitektur retter sig både mod alt “mellem husene” – torve, pladser, parker osv. – og mod byplanlægning og byudvikling. Det er en akademisk uddannelse, hvor man arbejder såvel helhedsorienteret og visionært som analytisk og vidensbaseret. Gennem studiet arbejdes der kreativt og projektorienteret med at skabe velfungerende og bæredygtige rammer for mennesker og natur. 

Som færdiguddannet landskabsarkitekt arbejder man bl.a. med planlægning og design af byer og byrum, parker og landskaber.

Uddannelsens opbygning 

På uddannelsens første år følger man en grundpakke, hvor man bl.a. udarbejder planer for konkrete byområder sideløbende med en række kurser i naturgrundlag og botanik. 

I løbet af det andet år har man en række valgfrie kurser, som f.eks. "Beplantningsdesign", "Geodesign", "Naturforvaltning" og "Bysociologi" - eller man kan tage halvt års udveksling. 

Det er også muligt at kombinere med kurser på andre af universitetets uddannelser, f.eks. Antropologi, Geografi, Kunsthistorie, Skovbrug eller Økonomi.

På tredje år følger man enten et specialiseringskursus i landskabsdesign eller i bydesign, som begge afsluttes med en praktikperiode hos en privat tegnestue, en offentlig forvaltning eller et konsulentfirma. Som afslutning på praktikperioden udarbejdes et bachelorprojekt, der er en opgave, som bliver stillet af den virksomhed, man er i praktik hos.

Efter bacheloreksamen kan man fortsætte på en toårig kandidatuddannelse i landskabsarkitektur. Den består af valgfrie kurser, et obligatorisk temakursus og et speciale. 
De valgfrie kurser kan man bruge til at udbygge kompetencer inden for et eller flere af fagets emner, som man interesserer sig særligt for. Temakurset løber over et halvt år. Man vælger selv, om temakurset skal være i byudvikling, parkforvaltning eller landskabsplanlægning.

Kilder og eksterne henvisninger 

 Københavns Universitets hjemmeside
 Det Biovidenskabelige Fakultets hjemmeside
 Det Biovidenskabelige Fakultets hjemmeside om Landskabsarkitektur 
 Skov & Landskabs hjemmeside

Mellemlange videregående uddannelser i Danmark
 
Lange videregående uddannelser i Danmark
Landskabsarkitektur

Ved landskabsarkitektur forstås planlægning og design af ubebyggede rum. Det vil sige alle uderum i form af torve og pladser, parker og promenader, sportspladser og rekreative arealer, haver, byudvikling, omdannelse af havne- og industriområder, placering af motorveje, vindmøller o.lign. Fra det helt lille til det helt store, fra strategiudvikling til design, fra borgerinddragelse til konkurrenceprojekter, fra design med planter til hvordan vores byer skal se ud i fremtiden.

I dag defineres landskabsarkitektur som en æstetisk-kunstnerisk disciplin på et naturvidenskabeligt-teknisk grundlag og dets væsentligste opgave er at tilvejebringe æstetiske, miljømæssige og socio-kulturelt velfungerende rum, hvori vores liv på en beriget måde kan udfolde sig.

Uddannelsen til landskabsarkitektekt 

Landskabsarkitektur er en bachelor- og kandidatuddannelse ved Københavns Universitet. Uddannelsen er placeret ved Skov & Landskab på Det Biovidenskabelige Fakultet; i daglige tale kaldet LIFE.

Uddannelsen i landskabsarkitektur retter sig både mod alt “mellem husene” – torve, pladser, parker osv. – og mod byplanlægning og byudvikling. Det er en akademisk uddannelse, hvor man arbejder såvel helhedsorienteret og visionært som analytisk og vidensbaseret. Gennem studiet arbejdes der kreativt og projektorienteret med at skabe velfungerende og bæredygtige rammer for mennesker og natur.

Som færdiguddannet landskabsarkitekt arbejder man bl.a. med planlægning og design af byer og byrum, parker og landskaber.

Uddannelsens opbygning 
På uddannelsens første år følger man en grundpakke, hvor man bl.a. udarbejder planer for konkrete byområder. På andet og tredje år følger man enten en fagpakke i landskabsdesign eller en fagpakke i bydesign, som begge afsluttes med en praktikperiode hos en privat tegnestue, en offentlig forvaltning eller et konsulentfirma. Som afslutning på praktikperioden udarbejder man et bachelorprojekt, der er en opgave, som bliver stillet af den virksomhed, man er i praktik hos.

I løbet af det andet og tredje år har man en række valgfrie kurser. Har man valgt fagpakken i landskabsdesign, kan man f.eks. tage kurser om “håndværk og æstetik i landskabsarkitektur”, “landskabsanalyse” eller “computer visualization”.

Det er også muligt at kombinere med kurser på andre af universitetets uddannelser, f.eks. Antropologi, Kunsthistorie, Skovbrug eller Økonomi.

Efter bacheloreksamen kan man fortsætte på en toårig kandidatuddannelse i landskabsarkitektur. Den består af valgfrie kurser, et obligatorisk temakursus og et speciale.
De valgfrie kurser kan man bruge til at udbygge kompetencer inden for et eller flere af fagets emner, som man interesserer sig særligt for. Temakurset løber over et halvt år. Man vælger selv, om temakurset skal være i byudvikling, parkforvaltning eller landskabsplanlægning.

Eksterne kilder/henvisninger 
 Det Biovidenskabelige Fakultets hjemmeside om Landskabsarkitektur 
 Det Biovidenskabelige Fakultets hjemmeside
 Skov & Landskabs hjemmeside
 Københavns Universitets hjemmeside

 
Videregående uddannelser i Danmark
Naturressourcer (uddannelse)

Naturressourcer er en bacheloruddannelse ved Københavns Universitet. Uddannelsen udbydes af Det Natur- og Biovidenskabelige Fakultet; i daglig tale kaldet SCIENCE.

Bacheloruddannelsen giver en bred viden om planter, miljø, samfund og økonomi. Samtidig kan man gennem en af uddannelsens fire fagpakker specialisere sig inden for et af områderne. Bacheloruddannelsen giver adgang til en række kandidatuddannelser, lige fra de naturvidenskabelige til de mere samfundsvidenskabelige.

Uddannelsens opbygning 
Det første år på uddannelsen består af en grundpakke med obligatoriske fag, der giver en bred naturvidenskabelig grundviden. Andet og tredje år består af valgfrie kurser og af en af de fire fagpakker, som uddannelsen tilbyder.

De valgfrie kurser kan ligge inden for et af uddannelsens fagområder, som man ønsker at fordybe sig yderligere i, eller være kurser, der udbydes på andre fakulteter på Københavns Universitet eller på andre danske eller udenlandske universiteter.

De fire fagpakker, hvoraf man skal vælge én, er:

Plantevidenskab (i land-, skov- og havebrug).

Miljøvidenskab (kemi, økologi og bæredygtighed i produktion og miljø).

Naturforvaltning (planlægning og forvaltning i skov og landskab).

Miljøøkonomi (samfundsøkonomiske konsekvenser af miljøregulering).

I alle fagpakkerne indgår et specifikt temakursus. Temakurset er et problemorienteret forløb, hvor du skal bruge den viden, du har fra dine andre kurser, til at fordybe dig i tværfaglige problemstillinger.
Uddannelsen afsluttes med et bachelorprojekt, der er et selvstændigt, skriftligt arbejde om et selvvalgt emne.

Karrieremuligheder 
Kandidater inden for naturressourceområdet har mange forskellige karrieremuligheder. Uddannelsens kompetencer er  meget efterspurgte, da de bl.a. kan medvirke til at løse forsynings- og miljøudfordringer i hele verden eller bidrage til bæredygtig udvikling af skov og land. Især hvis man vælger at specialisere sig yderligere på en kandidatuddannelse, fx inden for forvaltning, land-, have- eller skovbrug eller miljø.

Eksterne kilder/henvisninger 
 http://studier.ku.dk/bachelor/naturressourcer/
 http://studier.ku.dk/bachelor/naturressourcer/faglig-profil-og-job/ 
 https://www.facebook.com/naturressourcer
 http://studier.ku.dk/bachelor/naturressourcer/film/ 
Mellemlange videregående uddannelser i Danmark
Skov- og landskabsingeniør

Skov- og landskabsingeniør er en professionsbacheloruddannelse ved Københavns Universitet. Uddannelsen hører under Institut for Geovidenskab og Naturforvaltning og udbydes på Sjælland på Skovskolen i Nødebo og i Jylland på Skovskolen Eldrupgård i Auning.

Bacheloruddannelsen tager fire år og kan umiddelbart bruges i erhvervslivet. Uddannelsen giver også mulighed for at læse videre på nogle af universitetets kandidatuddannelser. 

I løbet af uddannelsen bliver eleverne undervist i økologi, ledelse, teknik, planlægning, økonomi og jura med forbindelse til naturområder, skove, parker og andre grønne områder. Undervisningen er sammensat af teoretiske og prakiske forløb med øvelser, ekskursioner og projektopgaver. I uddannelsen er indlagt 8 måneders praktikforløb i en virksomhed i enten Danmark eller udlandet. Uddannelsen afsluttes med et selvstændigt bachelorprojekt.

Sideløbende arbejder man med skov- og landskabsområder i en større sammenhæng i et virksomheds- eller samfundsmæssigt perspektiv.

Eksterne kilder/henvisninger 
 Københavns Universitets hjemmeside
 Hjemmeside for Det Natur- og Biovidenskabelige Fakultets
 Hjemmeside for Institut for Geovidenskab og Naturforvaltning
 Hjemmeside om Skov- og Landskabsingeniøruddannelsen

Videregående uddannelser i Danmark
Skovskolen

Skovskolen er en afdeling under Institut for Geovidenskab og Naturforvaltning ved Københavns Universitet. Skovskolen holder til på to matrikler: Skovskolen i Nødebo og Skovskolen Eldrupgård i Auning på Djursland.

Da Skovskolen blev oprettet i 1948, var det som en selvstændig uddannelsesinstitution, der skulle ruste skovens arbejdere til nye tider. Dansk skovbrug skulle være et konkurrencedygtigt erhverv og ny teknologi – først og fremmest motorsaven – skulle introduceres til skovarbejderne.

Skovskolen gik i begyndelsen under navnet Skovarbejderskolen og fik til huse i gamle træbarakker ved Kagerup i Nordsjælland. På kurser af fire ugers varighed lærte eleverne, der ofte havde mange års erfaring med arbejde i skoven, at håndtere den nye tids teknologi.

Siden har Skovskolen gennemgået en rivende udvikling. I 1963 flyttede Skovskolen til den nuværende lokalitet i Nødebo og over årene er skolen vokset, så den i dag uddanner både, skov- og naturteknikere, urbane landskabsingeniører, natur- og kulturformidlere og skov- og landskabsingeniører. Derudover står Skovskolen for efteruddannelsesaktiviteter for hele skovsektoren, ligesom den lægger lokaler til kurser og konferencer for det private erhvervsliv. I 2018 var der 90 ansatte, 450 studerende og 350 elever, foruden 1000 kursister.

Hovedbygningen i Nødebo er den gamle, stråtækte skovridergård Skovfryd, mens de øvrige bygninger på Skovskolen løbende er blevet opført i harmoni med den omgivende skov. De mange lave bebyggelser giver Skovskolen et præg af landsbymiljø.

Danmarks fjerdestørste skov, Gribskov, ligger som nabo til Skovskolen, og den bruges til aktiviteter i forbindelse med uddannelserne, og en af Danmarks største søer, Esrum Sø, ligger ligeledes tæt ved. Med de store universitetsfusioner i 2007 blev Skovskolen en del af Det Biovidenskabelige Fakultet, der igen med fakultetsfusionen pr. 1. januar 2012 blev en del af Det Natur- og Biovidenskabelige Fakultet ved Københavns Universitet.

Eksterne kilder/henvisninger 
 Skovskolens hjemmeside
 Københavns Universitets hjemmeside
 Hjemmeside for Institut for Geovidenskab og Naturforvaltning

Referencer 

Uddannelsesinstitutioner i Danmark
Etableret i 1948
Københavns Universitet
Skovbrugsuddannelse
Biplante

Biplanter er planter, som er af betydning for biavlen, typisk fordi de har megen pollen eller megen nektar, eller fordi de blomstrer på et tidspunkt, hvor bierne ikke kan finde så meget nektar andre steder. Der er lavet meget omhyggelige undersøgelser over, hvilke planter bierne helst besøger, og over værdien af disse planters pollen (protein) og nektar (kulhydrat) for bierne og deres yngel. Her kan man især få god viden i Biplanteflora (se evt. et betydeligt udpluk af teksten online )

Nogle rigtigt gode biplanter 
Visse plantearter og -slægter er særligt betydningsfulde for bierne, da de både yder godt pollen og god nektar. Her følger en kort liste, som kun medtager planter, der er oprindeligt hjemmehørende i dansk natur. Listen kan gøres betydeligt længere ved at tage arter med, som ikke hører hjemme her, og f.eks. er de tidligt blomstrende, "botaniske" løgplanter meget vigtige, fordi der ellers er så lidt at hente netop i det tidlige forår. Det samme kan siges om Vedbend, som giver bierne en sidste chance for at forsyne sig inden vinteren.

 Asparges
 Blomme
 Brombær
 Foderesparsette
 Hvidkløver
 Mælkebøtte
 Pil (hanlige kloner)
 Slåen
 Almindelig vedbend
 Almindelig æble

Skema over kulturplanter og deres bestøvere

Referencer

Eksterne links 
 Tord's illustrerede biplante oversigt
 Jens Thejsen: Oversigt over biplanter
 Royal Horticultural Society: Plants for bees  
 M. Steven: Blüten- und Nahrungsangebot des Botanischen Gartens in Münster und das saisonale Auftreten von Bienen

Se også 
 Bestøvning
 Honningbi
Hans-Jörg Butt

Hans-Jörg Butt (født 28. maj 1974 i Oldenburg, Vesttyskland) er en tidligere tysk fodboldspiller, der spillede som målmand enest hos Bundesliga-klubben Bayern München. Han har spillede for klubben fra 2008 til 2012, hvor han også tilbragte 1 år på holdets 2. bedste hold. Han kom til fra den portugisiske storklub SL Benfica, hvor han havde haft et kort skuffende ophold. Tidligere har han i en årrække optrådt for traditionsklubberne Hamburger SV og Bayer Leverkusen, og startede som senior sin karriere hos VfB Oldenburg i sin hjemby.

Butt var en del af det Bayer Leverkusen-hold der i 2002 spillede sig frem til finalen i Champions League, hvor man dog måtte se sig besejret af spanske Real Madrid. Samme år vandt holdet også sølv i Bundesligaen og DFB-Pokalturneringen. Med Bayern München vandt han i 2010 både Bundesligaen og DFB-Pokalen.

Butt var, specielt i sine år hos Hamburger SV og Bayer Leverkusen, fast straffesparkskytte, og scorede adskillige mål for sine klubber.

Landshold 
Butt står (pr. juni 2010) noteret for tre kampe for Tysklands landshold, som han debuterede for den 7. juni 2000 i en kamp mod Liechtenstein. Han var efterfølgende en del af den tyske trup til både EM i 2000, VM i 2002 og VM i 2010. Alle gangebe har han dog været udtaget som reserve.

Eksterne henvisninger 
 FC Bayern München spillerinfo
 Fussballdaten.de spillerinfo

Fodboldspillere fra Tyskland
Fodboldspillere fra VfB Oldenburg
Fodboldspillere fra Hamburger SV
Fodboldspillere fra Bayer 04 Leverkusen
Fodboldspillere fra S.L. Benfica
Fodboldspillere fra FC Bayern München
Personer fra Oldenburg
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved verdensmesterskabet i fodbold 2010